Osm:Wmthelp-elevationprofiles.general/gl

Os perfís de elevación están feitos con datos de elevación do [modelo de elevación dixital global ASTER (GDEM) versión 2](http://asterweb.jpl.nasa.gov/gdem.asp), a etiqueta "ele" no OpenStreetMap non se ten en conta, nin os túneles e as pontes. ASTER GDEM é un produto de METI e da NASA.

Se a ruta ten máis de dous puntos terminais ou está formada por máis dun segmento, non se ha renderizar ningún perfil. A dirección do perfil segue a ruta oeste-leste ou norte-sur. Se as rutas teñen elementos con roles como "start" ("comezo") e "goal" ("destino") e/ou foron listados de forma continua do comezo ao destino, poida que sexamos capaces de determinar a dirección da relación da propia ruta. É posible que queira ter isto en conta se mapea rutas no OpenStreetMap.

Hai buratos, chamados "voids" ("ocos"), para os que non hai datos de elevación. Estes visualízanse como buratos na liña do perfil de elevación.

Teña en conta que, malia que ASTER versión 2 é probablemente o mellor DEM global gratuíto, ten as súas limitación tanto en termos de precisión coma de cobertura; consulte o [informe de validación](http://www.jspacesystems.or.jp/ersdac/GDEM/ver2Validation/Summary_GDEM2_validation_report_final.pdf) para obter máis información. As inexactitudes están máis agravadas pola inexactitude dos datos do OSM, [unha técnica de suavizado](https://github.com/lonvia/waymarked-trails-site/commit/602e12f38bfdc50c7e07bd3f44e080d72bcbb2a2) que nós aplicamos e a resulución do perfil que se fai menor canto máis longa é a ruta.